Foto: GEPA-PICTURES.COM “Mening fikrim” jamoaviy murojaatlar portalida O‘zbekistonda “Formula-1” va “Formula-E” avtomobil musobaqalarini o‘tkazish haqida petitsiya paydo bo‘ldi. Bildirilishicha, bugungi kunda yurtimizda sportning barcha yo‘nalishlarini rivojlantirish borasida salmoqli ishlar amalga oshirilmoqda. Shuningdek, “Formula-1” va “Formula-E” avtomobil musobaqalariga qiziquvchilarning xam soni ortmoqda. “Ushbu avto musobaqalar tashkil etiladigan trassalar barpo etiladigan bo‘lsa, xorijiy sayyohlarning yanada ortishiga va Vatanimizning nomi yanada tanilishiga xizmat qiladi”, - deyiladi petitsiyada. “Formula-1” va “Formula-E” avtomobil musobaqalari o‘tkaziladigan maxsus trassalarni barpo etib, musobaqalar o‘tkazishni taklif qilaman”, - deb yozadi murojaat muallifi. Eslatib o‘tamiz, avvalroq O‘zbekistonda yangi telekanal tashkil etish taklif qilingandi.